เงินบาทแข็งค่าสุดรอบเกือบ 2 ปี ต่างชาติกลับเข้าซื้อในตลาดหุ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

...วารุณี สิทธิถาวร
ในช่วงต้นสัปดาห์ที่ผ่านมา (25 มี.ค. 2553) เงินบาทเปิดตลาดที่ระดับ 32.85 บาทต่อเหรียญสหรัฐ แข็งค่าขึ้นจาก 33.06 บาทต่อเหรียญสหรัฐ ในช่วงปลายสัปดาห์ และมีแนวโน้มแข็งค่าขึ้นตามสกุลเงินภูมิภาคที่ได้แรงหนุนจากการปรับตัวขึ้นของตลาดหุ้น ขณะที่ในช่วงต้นสัปดาห์ธนาคารกลางออสเตรเลีย (อาร์บีเอ) มีการปรับขึ้นอัตราดอกเบี้ยขึ้นอีก 0.25% สู่ระดับ 4.0% ตามคาด ซึ่งสอดคล้องกับรายงานตัวเลขเศรษฐกิจของออสเตรเลียที่ค่อนข้างแข็งแกร่ง โดยเฉพาะตัวเลขการจ้างงานในออสเตรเลียที่เพิ่มขึ้นในเดือน ม.ค. ซึ่งการดำเนินการดังกล่าวนอกจากบ่งชี้ว่าเศรษฐกิจในหลายประเทศกำลังปรับตัวดีขึ้นแล้ว ยังเป็นการสะท้อนว่าอัตราดอกเบี้ยโลกกำลังปรับตัวในทิศทางขาขึ้น แม้ว่าในส่วนของอัตราดอกเบี้ยของไทยอาจยังไม่ปรับขึ้นในระยะอันใกล้ หลังจากกระทรวงพาณิชย์เผยดัชนีราคาผู้บริโภคทั่วไป (Headline CPI) เดือน ก.พ. ขยายตัว 3.7% ซึ่งเป็นการเพิ่มขึ้นเป็นเดือนที่ 5 ติดต่อกัน แต่อัตราเงินเฟ้อเดือน ก.พ. ที่เป็นบวกน้อยลงจากเดือนก่อนหน้าทำให้ยังไม่เป็นแรงกดดันต่อการดำเนินนโยบายการเงินของธนาคารแห่งประเทศไทย (ธปท.)
อย่างไรก็ดี การพุ่งขึ้นของตลาดหุ้นไทยสู่ระดับสูงสุดในรอบ 6 สัปดาห์ที่ 733.19 จุดในวันอังคารตอบรับการตัดสินคดียึดทรัพย์เมื่อวันที่ 26 ก.พ. ที่ผ่านมา เป็นปัจจัยหลักที่หนุนให้เงินบาทปรับตัวสู่ระดับแข็งค่าที่สุดในรอบ 6 สัปดาห์ที่ 32.75 บาทต่อเหรียญสหรัฐ แม้ธนาคารแห่งประเทศไทยจะเข้าทำหน้าที่แต่ไม่สามารถยับยั้งการแข็งค่าของเงินบาท 
โดยเงินบาทยังคงปรับตัวในทิศทางแข็งค่าสู่ระดับ 32.66 บาทต่อเหรียญสหรัฐ ในช่วงเช้าวันพุธ เนื่องจากแรงขายเงินเหรียญสหรัฐที่มีเข้ามาในตลาด และแรงหนุนจากภาวะการลงทุนในตลาดหุ้นที่ยังคงคึกคัก โดยตลาดหุ้นเอเชียมีการปรับตัวขึ้นต่อเนื่องเป็นวันที่ 4 ติดต่อกันตอบรับข้อมูลการจ้างงานภาคเอกชนของสหรัฐที่ออกมาดี ประกอบกับความหวังเกี่ยวกับแผนช่วยเหลือกรีซในการจัดการหนี้สินของประเทศที่คาดว่าจะมีความคืบหน้ามากขึ้นในสัปดาห์นี้ ทำให้มีเงินทุน ไหลเข้าสู่ตลาดหุ้นเอเชียอย่างต่อเนื่อง และเป็นปัจจัยหนุนอย่างต่อเนื่องต่อสกุลเงินภูมิภาคเช่นเดียวกับเงินบาทที่ปรับแข็งค่าสู่ระดับ 32.65 บาทต่อเหรียญสหรัฐ ในช่วงท้ายตลาดแม้ธนาคารแห่งประเทศไทยจะเข้าแทรกแซงตลาดอย่างต่อเนื่องก็ตาม
ในช่วงปลายสัปดาห์เงินบาทเปิดทรงตัวที่ระดับ 32.61 บาทต่อเหรียญสหรัฐ ในช่วงเช้าวันพฤหัสบดี โดยปรับตัวตามสกุลเงินภูมิภาคที่แข็งค่าขึ้นเป็นส่วนใหญ่ในช่วงแรกของการซื้อขาย ก่อนที่จะเริ่ม อ่อนตัวลงตามการร่วงลงของเงินยูโร 
อย่างไรก็ดีปริมาณการซื้อขายไม่คึกคักนักเนื่องจากนักลงทุนมีการทำ ธุรกรรมอย่างระมัดระวังในช่วงก่อนรู้ผลการประชุมนโยบายการเงินของธนาคารกลางอังกฤษ (บีโออี) และธนาคารกลางยุโรป (อีซีบี) แม้ตลาดจะคาดการณ์ว่าบีโออีและอีซีบีจะคงอัตราดอกเบี้ยในระดับต่ำที่ 0.5% และ 1% ต่อไปรวมถึงยังคงติดตามการเผยข้อมูลการจ้างงานของสหรัฐฯ ในช่วงปลายสัปดาห์ 
อย่างไรก็ดี ในช่วงระหว่างวันธนาคารกลางในเอเชีย 2 แห่งมีการประชุมนโยบายการเงินโดยธนาคารกลางอินโดนีเซียมี มติคงอัตราดอกเบี้ยที่ 6.5% ตามคาด พร้อมระบุว่าต้องการให้การฟื้นตัวทางเศรษฐกิจมีความชัดเจนก่อนที่จะเริ่มปรับอัตราดอกเบี้ยสู่ระดับปกติ ขณะที่ธนาคารกลางมาเลเซียมีการปรับขึ้นอัตราดอกเบี้ย 0.25% สู่ระดับ 2.25% ทำให้มาเลเซียเป็นประเทศล่าสุดในเอเชียที่ปรับขึ้นอัตราดอกเบี้ย หลังจากในช่วงก่อนหน้าธนาคารกลางจีนและธนาคารกลางอินเดียมีการส่งสัญญาณถึงการดำเนินนโยบายการเงินที่เข้มงวดมากขึ้น ในส่วนของ การเคลื่อนไหวของตลาดอัตราแลกเปลี่ยน ค่าเงินภูมิภาคปรับตัวในกรอบแคบหลังตลาดหุ้นเอเชียปรับตัวลง เนื่องจากนักลงทุนยังมีความกังวลต่อการแก้ปัญหาหนี้สินของกรีซ อย่างไรก็ดีเงินบาทยังคงปรับตัวในกรอบ แข็งค่าโดยเคลื่อนไหวอยู่ใกล้ระดับ 32.61 บาทต่อดอลลาร์สหรัฐฯ ขณะที่ธนาคารแห่งประเทศไทยออกมาระบุว่าการแข็งค่าของเงินบาทในช่วงนี้เป็นผลมาจากเงินทุนไหลเข้าในตลาดหุ้นไทยหลังการตัดสินคดียึดทรัพย์ของอดีตนายกรัฐมนตรี ที่ทำให้บรรยากาศการลงทุนปรับตัวดีขึ้น 
ทั้งนี้ภาวะการลงทุนในตลาดหุ้นภูมิภาคที่ปรับตัวดีในวันศุกร์ตามตลาดหุ้นสหรัฐตอบรับข้อมูลยอดค้าปลีกและการจ้างงานที่น่าพอใจของสหรัฐ ยังคงเป็นปัจจัยหนุนการเคลื่อนไหวของสกุลเงินภูมิภาคเช่นเดียวกับเงินบาทที่ทรงตัวที่ระดับ 32.60 บาทต่อเหรียญสหรัฐ ในช่วงปลายสัปดาห์ 
ขณะที่นักลงทุนมีการปรับสมดุลโพสิชันในช่วงก่อนประกาศข้อมูลการจ้างงานนอกภาคเกษตรของสหรัฐ ซึ่งคาดว่านายจ้างสหรัฐอาจมีการปรับลดการจ้างงานลงอีก 5 หมื่นตำแหน่งในเดือน ก.พ. และอัตราการว่างงานจะขยับขึ้นสู่ระดับ 9.8% ในเดือน ก.พ. จากระดับ 9.7% ในเดือน ม.ค.
ช่วงสัปดาห์นี้ (812 มี.ค. 2553) สายงานธุรกิจตลาดทุนมองว่า การเคลื่อนไหวของเงินบาทในช่วงสัปดาห์นี้ยังคงแกว่งตัวในกรอบที่แข็งค่า โดยคาดว่าจะปรับตัวในช่วง 32.5032.80 บาทต่อเหรียญสหรัฐ หลังจากปรับตัวในช่วง 32.6032.90 บาทต่อเหรียญสหรัฐ ในสัปดาห์ก่อนหน้า 
ขณะที่ต้องติดตามภาวะการลงทุนในตลาดหุ้นภูมิภาคและตลาดหุ้นไทยอย่างใกล้ชิดว่าจะปรับตัวขึ้นต่อได้หรือไม่ รวมถึงการเข้าแทรกแซงตลาดของธนาคารแห่งประเทศไทยที่ยังคงเป็นปัจจัยสำคัญที่ยับยั้งการแข็งค่าของเงินบาทในช่วงสัปดาห์นี้ 
นอกจากนี้ การเคลื่อนไหวของทางการจีนโดยเฉพาะการออกมาตรการเพิ่มเติมเพื่อควบคุมความร้อนแรงทางเศรษฐกิจของทางการจีน หลังจากในช่วงปลายสัปดาห์เจ้าหน้าที่ระดับสูงของจีนเผยว่าอาจมีการเพิ่มเพดานการกันสำรองของธนาคารพาณิชย์ขึ้นอีก หากเศรษฐกิจจีนยังคงขยายตัวร้อนแรงเกินไปหลังจากที่มีการปรับขึ้นไปแล้ว 1% สู่ระดับ 16.5% ในช่วงปลายเดือน ก.พ. ที่ผ่านมา ซึ่งการดำเนินการดังกล่าวไม่เพียงส่งผลกระทบต่อเศรษฐกิจจีนเท่านั้น แต่ยังส่งผลไปถึงภาวะเศรษฐกิจในภูมิภาคและเศรษฐกิจโลกให้มีการชะลอตัวลง
ปัจจัยในประเทศต้องติดตามผลการประชุมคณะกรรมการนโยบายการเงิน (กนง.) ในวันที่ 10 มี.ค. ว่าจะมีการส่งสัญญาณการปรับอัตราดอกเบี้ยสู่ระดับปกติในระยะอันใกล้หรือไม่